О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 851
Взето с Протокол No 46 от заседание на Общински съвет гр.Чепеларе, проведено на 22.02.2011 година
ОТНОСНО: Приемане Отчета за дейността на Общински съвет – Чепеларе през 2010 год.
Общински съвет – Чепеларе, като изслуша предложението на Председател на Общински съвет – Чепеларе, Постоянната комисия по бюджет, финанси, икономика и стопански дейности, Постоянната комисия по териториално селищно устройство и екология, Постоянната комисия по социални дейности, здравеопазване и жалби на населението и след станалите разисквания на основание чл. 27, ал. 6 от ЗМСМА и чл. 9, ал. 1 от ПОДОС
Р Е Ш И:

Общински съвет – Чепеларе приема Отчета за дейността на Общинския съвет през 2010 година.
-Общ брой на общинските съветници: 13
-Гласували: 13
 “ЗА” 13
 “ПРОТИВ” 0
 “ВЪЗДЪРЖАЛ СЕ” 0




ПРЕДСЕДАТЕЛ НА ОБЩИНСКИ

СЕКРЕТАР: …………



СЪВЕТ - Ч Е П Е Л А Р Е: …………..


/Л. ДАРАКЧИЕВА/




/СИМЕОН СИВКОВ/

ОТЧЕТ НА ДЕЙНОСТТА НА ОБЩИНСКИ СЪВЕТ ЧЕПЕЛАРЕ 

ПРЕЗ 2010 г. 

През 2010г., Общинският съвет е заседавал 15 пъти, от които десет са редовните и пет извънредните заседания, разпределени по полугодия както следва:

Първо полугодие: пет редовни и три извънредни заседания;

Второ полугодие: пет редовни и две извънредни заседания.

На тях са изготвени и приети 255 броя решения, от които 114 бр. през първото шестмесечие и 141 бр. през второто шестмесечие. 

Шестнадесет от решенията бяха върнати от Областния управител за ново разглеждане, като четиринадесет от тях са взети през първото полугодие и две през второто. 

От върнатите 14 решения през първото полугодие, 5 са изменени, 5 са отменени, 2 са приети повторно, като едното от тях е обжалвано от Областния управител пред Административен съд Смолян, като на 04.02.2011 год в Общинския съвет е получено Определение № 4/02.02.2011 год. на Административния съд в полза Общински съвет – Чепеларе. На 09.02.2011 год. е получена частна жалба от инж. Стефан Стайков – Областен управител на област Смолян до ВАС против горе цитираното определение на Административен съд Смолян. 

Две от върнатите решения бяха оставени без разглеждане. По едното Административния съд отмени оспорваната от Областния управител т. 1. По второто решение в момента текат съдебни дела. 

Върнатите две решения през второто полугодие са преразгледани и изменени.

С Решение № 713 от 29.07.2010 год. е приет План за работа на Общински съвет – Чепеларе до края на 2010 год.

Всички материали по Плана бяха внесени в Общинския съвет от Кмета на Общината в съответния срок и разгледани на заседания на Постоянните комисии към Общинския съвет. По пет от тях Комисиите не излезнаха със становище и предложения за решения. По всички останали 141 материала са приети становища от Комисиите, разгледани са на заседание на Общинския съвет и са взети 141 решения. 

В съответствие с чл. 44, ал. 1, т. 18 от ЗМСМА Кметът на Общината от второто шестмесечие на 2010 год. изпраща в Общинския съвет административните актове, както и договорите и техните изменения, издадени в изпълнение на актовете приети от Общинския съвет, като за тях е създадена съответната картотека. Към настоящия момент в нея са заведени 4 писма с информация по 34 решения, а по 60 решения не следва последващ акт.

Дейността на комисиите в общинския съвет е следната:

· Постоянните комисии към Общински съвет са провели общо 43 заседания през 2010 год. на които са изготвени 282 бр. становища разпределени по комисии както следва:

· Комисията по “Бюджет, финанси, икономика и стопански дейности” е провела 12 заседания, на които са изготвени 103 становища;

· Комисията по “Териториално селищно устройство и екология” е провела 12 заседания, на които са изготвени 38 становища;
· Комисията по “Образование, култура, младежки дейности, спорт и туризъм” е провела 8 заседания, на които са изготвени 21 становища;
· Комисията по “Социални дейности, здравеопазване и жалби на населението” е провела 10 заседания, на които са изготвени 120 становища;

· Комисията по „Предотвратяване и разкриване на конфликт на интереси” е провела три заседания.

Всички решения на Общинския съвет се качват на сайта на Община Чепеларе, в посочения срок в ЗМСМА за информиране на населението.

През отчетния период от Председателя на Общинския съвет до Кмета на Община Чепеларе са изпратени 22 броя писма за изготвяне на становища.
СИМЕОН СИВКОВ

Председател на Общински съвет 

Чепеларе

